Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 6/1999. (II. 1.) OM rendelethez
Paragraph Index: 534

6. Az ismeretek ellenőrzési rendszere Az ellenőrzési rendszer az intézményi tantervben a 6.1—6.3. pontokban foglaltak figyelembevételével előírt — részben egymásra épülő, részben egymástól független — aláírások, gyakorlati jegyek megszerzéséből, kollokviumok teljesítéséből, a szakdolgozat elkészítéséből és a záróvizsgából tevődik össze. 6.1. A kötelező kollokviumok száma félévente legalább 2. 6.2. A szakdolgozat a képzés anyagából választott olyan szakmai feladat megoldása (minimum 1,5 ív terjedelemben), amellyel a hallgató bizonyítja, hogy tájékozott a választott téma szakirodalmában és jogalkalmazási gyakorlatában, önállóan képes a tanult ismeretanyag szintetizálására és alkotó alkalmazására. 6.3. A záróvizsgára bocsátás feltétele: — a szakdolgozat elkészítése és benyújtása, — az intézményi tantervben előírt követelmények teljesítése, — a kijelölt konzulens által elbírált szakdolgozat benyújtása. 6.3.1. A záróvizsga részei: — a szakdolgozat megvédése, — szóbeli vizsga egészségügyi jog, egészségbiztosítás, polgári és társasági jogi alapok, az egészségügyi vállalkozások joga tárgyakból. 6.3.2. A záróvizsga eredménye A záróvizsga egyes tárgyainak és a szakdolgozat érdemjegyéből kialakított egyszerű átlag, egész számra kerekítve. JOGI SZAKOKLEVELES CSALÁDVÉDELMI TANÁCSADÓ SZAKIRÁNYÚ TOVÁBBKÉPZÉSI SZAK KÉPESÍTÉSI KÖVETELMÉNYEI

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes